hüt wili mich mal churz fasse. :D also zude schuel sovill: s wird besser. ich han zwar mit de lüt is mine klasse nöd würkli kontakt, aber im socials hani voll chöne brilliärä will di europäischi geographie duregnah worde isch. nachher hemmer allderdings so kanada müäsä zeichne, mit allne provinze und so. null ahnung!! :D denn in mathi hemmer grad mal schnell en tescht vor d nase gsetzt becho. 4 siite. zellt 10%. (was immer das heisst. vo de gsammtnote?? quartimeschter-note? (wi nännt mers wänn s jahr i 4 teil teilt wird??)) in science ischs rächt luschtig gsi. det hani ä netti banknachbarin. aber ich glaub ich tusch science gäg chemie will d helfti vom jahresstoff hani scho ide schwiiz gha und han kei luscht nomal das zälläzüg und bakteriä und de kram zha. und über so genkram weissi dank äm papi au rächt guet bscheid. mal gugge. (science isch ebä eigetnlich pflichtfach...) in p.e. ("turne") ischs bescht gsi. ich bin inächo und all i normale chleider. denn hani mal so eini gfrögt wo mer sich denn da chön umzieh. sie hett mich agluegt, drümal läär gschluckt und gseit dass sich da niämert umiziä tuet. hallo? pfui, i de gliche chleider de ganz tag ide schuel umälaufe. aber denn sind d lehrer cho. (eine devo isch min socials lehrer) und hend eus zämägschisse wiso mir normali chleider aaheged. denn hemmer ei rundi dusse müäsä go rännä (vill hä?!) aber zerscht han iiiich mich no umzogä will ich nämli nöd sone stinkbombä will sii! aja, äs händ öppä 90 lüt glichzitig turne. 3 klasse... ja das isc min schueltag gha. aaaja und was mich mega gfeut hät: mini mathilehrerin isch mini field hockey trainerin... :D sie hets mega toll gfunde dass ich afang field hockey spile, obwohl ich das nonie gmacht han. (gits das ide schwiiz???) ja am zischtig isch denn s erschte training. mami+papi: ich weiss min wiähnachtsgschänk: so en field hockey schleger!! :D hahahaha aja und die händ dänn so schwarzi röckli und gäli t-shirts oder so... freuäd eu ufs foti!!! :D und hüt abig bini mir de brianne, 2 wo ich de name n öd känn und de anthea zume football match gange. hugh boyd trojans gäg kei ahnig. :D ide halbziit simmer aber hei. zvill mugge und ich hans ganze nöd würkli begriffe. :D und s bescht isch gsi, di eint hät mich gfrögt, wiso dä schwizer chääs löcher heg. :D ob mir die mit somä löcher-macher ine mached. hahahahah :D d anthea und ich hend nüm chöne. und wo sie denn no gfrögt het, ob all lüt so mit heidi chleider umälaufed simmer grölend am bodä glägä. :D denn hemmer ihne no arschloch und d zahle vo 1-10 biibracht und d brianne het mir chli d field hock reglä versuächt zerchläre. (bin natürlich voll drus cho... ;D)